คณะรัฐมนตรี ประชุมตามปกติ พิจารณาการลดอัตรารัษฎากรตามมาตรการภาษี เพื่อส่งเสริมการลงทุนในเขตพัฒนาเศรษฐกิจพิเศษ
คณะรัฐมนตรี ประชุมตามปกติ พิจารณาการลดอัตรารัษฎากร ตามมาตรการภาษีเพื่อส่งเสริมการลงทุนในเขตพัฒนาเศรษฐกิจพิเศษ และโครงการพัฒนาสะพานปลากรุงเทพการประชุมคณะรัฐมนตรีวันนี้ ยังคงประชุมตามปกติ หลังจากมีรัฐมนตรีลาออกจากตำแหน่ง โดยมีพลเอกประยุทธ์ จันทรโอชา นายกรัฐมนตรี เป็นประธานการประชุม ซึ่งมีวาระที่น่าสนใจ คือ กระทรวงการคลัง เสนอร่างพระราชกฤษฎีกาออกตามความในประมวลรัษฎากร ว่าด้วยการลดอัตรารัษฎากร เกี่ยวกับมาตรการภาษีเพื่อส่งเสริมการลงทุนในเขตพัฒนาเศรษฐกิจพิเศษ และ มาตรการภาษีเพื่อส่งเสริมโครงการลดการปล่อยก๊าซเรือนกระจกภาคสมัครใจกระทรวงพาณิชย์ ขออนุมัติเพิ่มวงเงินงบประมาณรายจ่าย รายการเงินอุดหนุน สำนักเลขาธิการอาเซียน เพื่อเป็นค่าใช้จ่ายในการดำเนินโครงการจัดทำระบบรักษาความลับข้อมูลเกี่ยวกับ RCEPกระทรวงเกษตรและสหกรณ์ เสนอโครงการพัฒนาสะพานปลากรุงเทพ หรือ Bangkok Fish Marketสํานักงานอัยการสูงสุด แจ้งคำสั่งศาลปกครองกลางให้จำหน่ายคดีออกจากสารบบความ คดีระหว่างนายจาตุรนต์ ฉายแสง ฟ้องนายกรัฐมนตรี ที่ 1 กับพวก รวม 4 คนขอให้ศาลพิพากษาให้ผู้ถูกฟ้องคดีทั้งสี่ หยุดการละเลยการปฏิบัติหน้าที่ด้วยการสั่งให้พิจารณาหนังสือของผู้ฟ้องคดี ฉบับลงวันที่ 30 มกราคม 2561 และ แจ้งกลับผลการพิจารณาให้ผู้ฟ้องคดีทราบภายใน 30 วัน นับแต่ศาลมีคำสั่งหรือ ตามระยะเวลาที่ศาลจะพิจารณาเห็นสมควร